**Kako se prijaviti u Testmoz test?**

Upute za učenike:

- najprije je važno da svi iz razreda budete prisutni u vrijeme u koje se

 dogovorimo – s prijavom u test i rješavanjem počet ćemo tek kada se svi javite

 u inboks da ste prisutni i spremni

- učiteljica će vam tada u zajednički inboks u yammer poslati lozinku pomoću

 koje ćete ući u test

- svi morate pristupiti rješavanju zadataka U ISTO VRIJEME (prema prethodnom

 dogovoru)

- u test se prijavljujete svojim imenom i prezimenom te lozinkom koju sam

 vam poslala

- kada započnete rješavati zadatke, NE SMIJETE prekinuti rješavanje ni zatvoriti

 Testmoz jer vam je omogućeno rješavanje testa samo jednom

- na kraju OBVEZNO morate kliknuti "Submit" (Predaj) kako bih dobila pristup

 vašim odgovorima i kako biste i sami vidjeli rezultat

- svako odstupanje od ovih preporuka može stvoriti nepotrebne probleme i

 poteškoće, a tijekom pisanja prave provjere nećete moći uspješno riješiti test i

 biti pozitivno ocijenjeni

- za rješavanje testa imate ograničeno vrijeme i na ekranu će vam cijelo vrijeme

 biti prikazano koliko vam je još vremena ostalo

- kada dobijem vaše rezultate nakon rješavanja testa, dobit ću i podatke o tome

 u koliko ste sati počeli rješavati test i u koliko ste ga sati završili

- kada vam se otvori test, nemojte odmah početi rješavati zadatke, nego prvo

 pročitajte uvod s uputama koji se nalazi prije zadataka.

**NAPOMENA:** Ako se baš i ne snalazite na računalu i niste sigurni hoćete li se dobro prijaviti u test, u tome vam može pomoći roditelj. Ali samo u tome! Imam povjerenja u vas kao vaša učiteljica da nećete varati u testu – da nećete imati čitanku kraj sebe i da neće test umjesto vas rješavati netko drugi.

Nemojte iznevjeriti to povjerenje! Uvijek imajte na umu da su to vaše znanje i vaše sposobnosti; mama, tata, brat ili sestra odavno su svoju školu završili, a sada je red na vama da pokažete svoju zrelost i odgovornost i trudite se oko vlastitoga obrazovanja i uspjeha! Varanje vam samo može naštetiti, čega ćete s vremenom postati svjesni.